text: Fandt skarpladt pistol hos HA
  17 november 2011 kl. 18.09
  En skarpladt pistol blev udbyttet, da politiet ransagede Hells Angels-klubhus i Esbjerg torsdag middag. Ingen er sigtet.
  Betjente fandt en skarpladt pistol, da Syd- og Sønderjyllands Politi torsdag middag ransagede Hells Angels' klubhus på Ingemanns Allé i Esbjerg.
  Ransagningen skete som led i en verserende efterforskning, og den foregik ifølge politiet i god ro og orden.
  Pistolen bliver nu sendt til kriminalteknisk undersøgelse.
  Der er i øjeblikket ikke nogen anholdte eller sigtede i sagen.
  